rejauldu/bengali-wikipedia huggingface dataset:
মেকৌর মসজিদ () আলজেরিয়ার তলেমচেন শহরে অবস্থিত একটি ঐতিহাসিক মসজিদ। এই মসজিদটি ঐতিহাসিক মেচোয়ার দুর্গের একটি অংশ, যা তলেমচেন রাজ্যের ইতিহাসে একটি উল্লেখযোগ্য স্থান। মসজিদটি মুসলিম বিশ্বের মেধা বিকাশে উল্লেখযোগ্য অবদান রেখেছে। ২০১১ সালে ইসলামী সংস্কৃতির রাজধানী হিসেবে তলেমচেন নির্বাচন করার সময় মসজিদটি অন্যতম প্রধান দর্শনীয় স্থান ছিল।"قلعة المشور” .. معلمٌ تاريخيٌّ يروي فصولا من حكم ملوك تلمسان . Al-Watan. Retrieved January 7, 2018.Capitals is Islamic Culture 2011 . ISESCO. Retrieved January 7, 2018.   ইতিহাস  ১৩১০ সালে প্রথম আবু হাম্মু দ্বারা দুর্গের অংশ হিসেবে মসজিদটি নির্মাণ করা হয়েছে। মসজিদটি তলেমচেনের ইসলামিক মেধা বিকাশের জন্য উল্লেখযোগ্য ভূমিকা পালন করে এবং মসজিদে বহু প্রজন্মের ওলামাদেরকে পাঠদান করা হতো। মসজিদটি বেশ কয়েকবার উসমানীয় আলজেরিয়ানদের (তুর্কিরা) দ্বারা মেরামত করা হয়। ১৮৪০ সালে ফরাসীদের দ্বারা ভবনটিকে গির্জায় রূপান্তরিত করা হয় এবং সেই সময়ে ভবনের মূল ছাদটি সরিয়ে ফেলা হয়। ফরাসিদের দখলের সময় তলেমচেন এবং মসজিদটি খ্রিস্ট ধর্মের কেন্দ্রস্থলে পরিণত হয়। পরে মসজিদটিকে পরিবর্তন করে সামরিক হাসপাতালের গুদামঘর হিসেবে করা হয়। আলজেরিয়ার স্বাধীনতার পরে মসজিদটিতে পুনরায় নামাজ পড়া শুরু হয়।جامع ومئذنة المشور. Museum with no Frontiers. Retrieved January 9, 2018.   স্থাপত্য  মসজিদটিতে কোন অযুখানা নেই এবং মিনারটি শুধু মূল ভবনের অংশ হিসেবে টিকে আছে। মিনারটি বর্গাকার আকৃতির এবং সূর্যলোকের সাথে যুক্ত আছে। মসজিদের চারপাশের দেয়াল মোজাইক টালি এবং এঁটেল মাটি দ্বারা শোভিত করা। মিনারটির নীচের অংশটি আয়তক্ষেত্রাকার মোজাইক টালি ও ধাতব দণ্ড দ্বারা বেষ্টিত। মিনারটি কেবলমাত্র টেমসনের মোজাইক টালি দ্বারা সজ্জিত করা।   চিত্রশালা    আরও দেখুন    মসজিদের তালিকা  আফ্রিকার মসজিদের তালিকা  আলজেরিয়ার মসজিদের তালিকা   তথ্যসূত্র    গ্রন্থপঞ্জি    بورويبة، ' الفن الديني الإسلامي بالجزائر، الجزائر : SNED، 1983.  ج. مارسي، 'الهندسة المعمارية للغرب الإسلامي'، تونس، الجزائر، المغرب وإسبانيا وصقلية.باريس : الفنون والحرف التصويرية، عام 1957.  ج. مارصي.، فهرست ' الفن المعماري وتونس والجزائر والمغرب وأسبانيا وصقلية وباريس : أ بيكار، 1926.  ج. مارصي. الآثار العربية تلمسان، باريس : أ. فونتموانغ، 1905.  بارجس، تلمسان العاصمة القديمة لمملكة ذات نفس الاسم. باريس : دوبراة، 1859.  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আলজেরিয়ার মসজিদ বিষয়শ্রেণী:আলজেরিয়ায় ইসলাম বিষয়শ্রেণী:১৪শ শতাব্দীর মসজিদ
সুজান টাইরেল (; জন্ম: সুজান জিলিয়ান ক্রিমার, ১৮ মার্চ ১৯৪৫ - ১৬ জুন ২০১২) ছিলেন একজন মার্কিন অভিনেত্রী। তিনি ১৯৬০-এর দশকে নিউ ইয়র্ক সিটিতে ব্রডওয়ে ও অফ-ব্রডওয়ে মঞ্চে কাজের মধ্য দিয়ে তার অভিনয় জীবন শুরু করেন। তার প্রথম চলচ্চিত্র শুট আউট (১৯৭১)। তিনি জন হিউস্টনের ফ্যাট সিটি (১৯৭২) চলচ্চিত্রে উমা লি গ্রির চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি অ্যান্ডি ওয়ারলের ব্যাড (১৯৭৭) চলচ্চিত্রে তার কাজের জন্য শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার লাভ করেন। তিনি ক্রাই বেবি (১৯৯০) চলচ্চিত্রে অভিনয় করে এলজিবিটি সম্প্রদায়ের কাছে জনপ্রিয় হয়ে ওঠেন।  প্রারম্ভিক জীবন টাইরেল ১৯৪৫ সালের ১৮ই মার্চ ক্যালিফোর্নিয়ার সান ফ্রান্সিস্কোতে জন্মগ্রহণ করেন। তার জন্মনাম সুজান জিলিয়ান ক্রিমার। তার মাতা জিলিয়ান টাইরেল (১৯১৩-২০১২) ছিলেন ব্রিটিশ এবং পিতা জন ক্রিমার ছিলেন মার্কিনী। তার মাতা ১৯৩০ ও ১৯৪০-এর দশকে চীন ও ফিলিপাইনে ডিপ্লোমেটিক কর্পসের সদস্য ছিলেন। তার পিতা উইলিয়াম মরিস এজেন্সির প্রতিনিধি ছিলেন, যিনি লিও ক্যারিলো, লরেট্টা ইয়ং, এড উইন ও ক্যারল লমবার্ডের প্রতিনিধিত্ব করতেন।  টাইরেলের শৈশব কাটে কানেটিকাটের নিউ ক্যানানে। তিনি পড়াশোনায় দুর্বল ছিলেন এবং কৌশোরে তার মায়ের নিকট থেকে দূরে সরে যান। তার পিতার পরিচয়ের সূত্রে তিনি সামার স্টকে ও স্থানীয় মঞ্চে কাজ শুরু করেন। ১৯৬৩ সালে নিউ ইয়র্ক সিটিতে আর্ট কার্নি অভিনীত হাস্যরসাত্মক টাইম আউট ফর জিঞ্জার নাটকে কাজ করেন। তার পিতা লুক ম্যাগাজিনকে তার এই নাটকের সফরকে অনুসরণ করতে অনুরোধ করেন, কিন্তু তিনি মৌমাছির হুলের প্রভাবে কিছুদিনের মধ্যেই মারা যান।  কর্মজীবন টাইরেলের ব্রডওয়ে মঞ্চে অভিষেক ঘটে ১৯৬৫ সালে হাস্যরসাত্মক ক্যাকটাস ফ্লাওয়ার নাটক দিয়ে। তিনি লিংকন সেন্টারের রিপারটরি থিয়েটারের সদস্য হিসেবে ১৯৬৮ সালে লি জে. কব অভিনীত কিং লিয়ার, উইলিয়াম গিবসনের আ ক্রাই অব প্লেয়ার্স, ১৯৬৯ সালে দ্য টাইম অব ইওর লাইফ নাটকের পুনরুজ্জীবিতকরণে এবং ১৯৭০ সালে ক্যামিনো রিল নাটকে অভিনয় করেন। অফ-ব্রডওয়ে মঞ্চে টাইরেল ১৯৬৭ সালে ল্যান্ডফোর্ড উইলসনের দ্য রাইমার্স অব এল্ডরিচ ও ১৯৭৯ সালে আমেরিকান প্লেস থিয়েটারে ফাদার্স ডে নাটকে অভিনয় করেন।  টেলিভিশনে তার প্রথম কাজ ছিল মিস্টার নোভাক (১৯৬৪)। ১৯৭১ সালে তিনি বোনানজা ধারাবাহিকের একটি পর্বে একজন মদ্যপ মায়ের চরিত্রে অভিনয় করেন। একই বছর হেনরি হ্যাথাওয়ের পশ্চিমা ধাঁচের শুট আউট-এ কাজের মাধ্যমে তার চলচ্চিত্রে অভিষেক ঘটে। এই ছবিতে তাকে প্লাকি সালুন গার্ল চরিত্রে দেখা যায়, যাকে জিম্মি করে নিয়ে যাওয়া হয় এবং গ্রেগরি পেকের অভিনীত চরিত্রটি উদ্ধার করে।  তথ্যসূত্র  বহিঃসংযোগ             বিষয়শ্রেণী:১৯৪৫-এ জন্ম বিষয়শ্রেণী:২০১২-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:সান ফ্রান্সিস্কোর অভিনেত্রী বিষয়শ্রেণী:টেক্সাসে রোগ সংক্রান্ত মৃত্যু বিষয়শ্রেণী:স্যাটার্ন পুরস্কার বিজয়ী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:রক্তের রোগে মৃত্যু বিষয়শ্রেণী:ব্রিটিশ বংশোদ্ভূত মার্কিন ব্যক্তি
নিয়মসার হলো আচার্য কুন্দকুণ্ড কর্তৃক রচিত একটি জৈন গ্রন্থ। এর ভাষ্যকারগণ এটিকে ভাগবত শাস্ত্র বলে বর্ণনা করেছেন। এটি মুক্তির পথ প্রশস্ত করে।   বিষয়বস্তু  নিয়মসার চূড়ান্ত বাস্তবতা বোঝার তিনটি আধ্যাত্মিক দৃষ্টিভঙ্গি নিয়ে কাজ করে - নিষ্কয়নয়, ব্যবহারনয় ও শুদ্ধনয়।  নিয়মসার কার্যকরভাবে পর্যয়র্থিকনয় ও দ্রব্যর্থিকনয় সম্পর্কিত সন্দেহ দূর করে এবং ব্যবহারনয় চরিত্রের বিস্তারিত বর্ণনা করে। তিনি জোর দিয়েছিলেন যে ব্যবহার চরিত্রটি সংযমের (আত্মসংযম) উপর ভিত্তি করে এবং তাই উপযুক্ত মানসিক স্বভাবের মূলে রয়েছে। তিনি আত্ম-শৃঙ্খলার মাধ্যমে বিভবগুলো, অভ্যন্তরীণ অশুচির আত্মাকে পরিষ্কার করার উপর খুব জোর দেন।  নিয়মসারের অনন্য বৈশিষ্ট্য হলো যে কুন্দকুণ্ড নিষ্কয় চরিত্র ও ব্যবহর চরিত্র উভয়কেই তপ হিসাবে চিহ্নিত করেছে, বা তাদের নিজ নিজ নয় থেকে তপস্যা অনুশীলন করেছে। এই চরিত্রায়নটি মনস্তাত্ত্বিক ও বাস্তববাদী বিবেচনার উপর ভিত্তি করে এবং যদি সঠিকভাবে অনুশীলন করা হয় তবে এটি অভ্যন্তরীণ ও বাহ্যিক বিশুদ্ধতা এবং চারটি আবেগের বিনাশের দিকে পরিচালিত করবে। কুন্দকুণ্ডের মতে, ব্যবহর চরিত্র এবং নিষ্কয় চরিত্র একত্রে সম্যক চরিত্র গঠন করে। এই পাঠ্যের আরেকটি অনন্য বৈশিষ্ট্য হলো পরম সমাধির বর্ণনা, যা জৈন সাহিত্যে অন্য কোথাও পাওয়া যায় না।   তথ্যসূত্র    উৎস         বিষয়শ্রেণী:জৈন গ্রন্থ বিষয়শ্রেণী:প্রাচীন ভারতীয় সাহিত্য
আনন্দ পুলিশ হাউজিং সোসাইটি হলো আনন্দ পুলিশ পরিবার কল্যাণ সমবায় সমিতি কর্তৃক গড়ে উঠা রূপগঞ্জ ইউনিয়নের একটি আবাসিক এলাকা। এটি বাংলাদেশ পুলিশের সদস্যদের মালিকানাধীন এবং পরিচালিত হয়।   ইতিহাস  আনন্দ পুলিশ পরিবার কল্যাণ সমবায় সমিতি ২০০৭ সালে প্রতিষ্ঠিত হয়। আনন্দ পুলিশ পরিবার কল্যাণ সমবায় সমিতি আনন্দ পুলিশ হাউজিং সোসাইটি'টি গড়ে তুলেছে। সোসাইটি'টি ২০০০ সদস্যের সমন্বয়ে নিয়ে গঠিত; এদের অধিকাংশই বাংলাদেশ পুলিশের সদস্য।  নিজস্ব জমিতে নিজের একটি বাড়ী মানুষের আজন্মলালিত স্বপ্ন। আমরা যারা ঢাকা শহরের নাগরিক জীবনে অভ্যস্ত তারা সবাই চাই ঢাকায় একটি নিজম্ব আবাসন। কিন্তু দুষ্প্রাপ্যতার কারণে ঢাকায় জমি এখন সোনার চেয়ে দামী। তাছাড়া মূল শহরে বাণিজ্যিক ব্যস্ততার কারণে আবাসিক  এলাকার স্বাদ পাওয়া যায়না। একারণে আমরা সকলেই চাই রাজধানী সংলগ্ন এলাকায় একটুকরো জমি। যেখানে সকল আবাসিক সুবিধাদি বিদ্যমান। ইতোমধ্যে রাজধানী উন্নয়ন কর্তৃপক্ষ (রাজউক) শহর সংলগ্ন এলাকায় নতুন নতুন উপশহর তৈরীর প্রকল্প বাস্তবায়ন করছে। কিন্তু ইচ্ছা থাকা সত্ত্বেও এসব প্রকল্পে সবাই প্লট বরাদ্দ পান না বা পাওয়া সম্ভব হয় না। এ অবস্থা বিবেচনা করে পুলিশ বাহিনীর সদস্যদের জন্য পুলিশ বিভাগে কর্মরত কিছু সদস্য “আনন্দ পুলিশ পরিবার কল্যাণ বহুমুখী সমবায় সমিতি গঠন পূর্বক আবাসন প্রকল্প বাস্তবায়নের উদ্যোগ গ্রহণ করে। ঢাকা জেলা সমবায় রেজিষ্ট্রার কর্তৃক এটি নিবন্ধিত। এর নিবন্ধন নং-১১৩৬।পুলিশ বাহিনীতে কর্মরত অথবা সাবেক কর্মকর্তাগন এবং তাদের আত্মীয়গন এখানে প্লটের জন্য আবেদন করতে পারেন। আবাসিক প্রকল্পটির বহুমাত্রা নিশ্চিত করার লক্ষ্যে সমাজে প্রতিষ্ঠিত অন্যান্য পেশার লোকদের জন্য এই প্রকল্পে প্লট বরাদ্দ দেওয়া হচ্ছে।   আরও দেখুন    জলসিঁড়ি আবাসন   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:বাংলাদেশ পুলিশ বিষয়শ্রেণী:রূপগঞ্জ উপজেলা বিষয়শ্রেণী:ঢাকার পাড়া
থাম্ব|upright=1.1|বিমারু রাজ্যসমূহ বিমারু (, ) হল ভারতের বিহার, মধ্যপ্রদেশ, রাজস্থান ও উত্তরপ্রদেশ রাজ্যের নামের আদ্যক্ষর দ্বারা গঠিত একটি শব্দ বা অ্যাক্রনিম। ১৯৮০-এর দশকে আশিষ বসু তৎকালীন প্রধানমন্ত্রী রাজীব গান্ধীকে লেখা একটি কাগজে প্রথম বিমারু শব্দটি ব্যবহার করেছিলেন। বিমারু শব্দটির সঙ্গে হিন্দি শব্দ বীমার্‌-এর () মিল আছে, যার অর্থ 'অসুস্থ'।  বিমারু শব্দটির মাধ্যমে বিহার, মধ্যপ্রদেশ, রাজস্থান ও উত্তরপ্রদেশ রাজ্যের শোচনীয় অর্থনৈতিক অবস্থাকে বোঝানো হয়। যখন বিমারু শব্দটি প্রথম ব্যবহৃত হয়েছিল, তখন উত্তরাখণ্ড, ছত্তিশগড় ও ঝাড়খণ্ড যথাক্রমে বিহার, মধ্যপ্রদেশ ও উত্তরপ্রদেশের অংশ ছিল। এসব রাজ্য হিন্দি বলয়ের অংশ। উত্তরাখণ্ডের আর্থিক উন্নয়ন, শিক্ষা ও স্বাস্থ্যের দিক থেকে তাকে সাধারণত ব্যতিক্রম হিসেবে ধরা হয়। উত্তরাখণ্ড ভারতের একমাত্র রাজ্য, যেখানে সমস্ত জেলা ২৫% মানব উন্নয়ন সূচক জেলার অন্তর্গত। এর শীতকালীন রাজধানী দেরাদুন উন্নত মানের শিক্ষার জন্য প্রসিদ্ধ এবং দেশের বিভিন্ন ভাল বিদ্যালয় দেরাদুনে অবস্থিত। এটি ভারতের বিদ্যালয় রাজধানী নামে পরিচিত। উত্তরাখণ্ডের পরে আছে রাজস্থান এবং মধ্যপ্রদেশ এবং এরা বিমারু থেকে বেরনোর চেষ্টা করছে। বিহার, উত্তরপ্রদেশ ও ঝাড়খণ্ড এখনো পিছিয়ে আছে। ছত্তিশগড় মানব উন্নয়ন সূচকের মধ্য শ্রেণির অন্তর্গত।  ২০০৮ থেকে ২০১১ সালের মধ্যে কিছু বিমারু রাজ্য অন্যান্য রাজের তুলনায় দ্রুত বিকাশ লাভ করেছিল এবং বিমারুর ধারণাকে মেয়াদোত্তীর্ণ বলে মনে করা হয়েছিল। কিন্তু পরবর্তীকালে বিমারু রাজ্যদের শ্লথ উন্নয়নের ফলে বিমারুর ধারণা পুনরুত্থিত হয়েছিল।  আরও দেখুন  ভারতের অর্থনীতি  তথ্যসূত্র  বিষয়শ্রেণী:ভারতের অর্থনীতি বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের অর্থনীতি
নাসিম আহমদ একজন ভারতীয় সরকারি কর্মচারী (ইন্ডিয়ান এডমিনিস্ট্রেটিভ সার্ভিস, ১৯৭২) যিনি হরিয়ানা ক্যাডার থেকে এসেছেন এবং আলিগড় মুসলিম বিশ্ববিদ্যালয়ের সাবেক উপাচার্য এবং বর্তমানে ভারত সরকারের জাতীয় সংখ্যালঘু কমিশনের চেয়ারপারসন।   তিনি ১৯৭২ সালের ব্যাচের হরিয়ানা ক্যাডারের অবসরপ্রাপ্ত আইএএস কর্মকর্তা। আইএএসে যোগদানের আগে তিনি জানুয়ারী ১৯৭১ থেকে জুন ১৯৭২ পর্যন্ত উত্তরপ্রদেশ সিভিল সার্ভিসের (বিচার বিভাগ) সদস্য ছিলেন। তিনি ২০০২ থেকে ২০০৭ সাল পর্যন্ত এএমইউর উপাচার্য হিসেবেও দায়িত্ব পালন করেছেন।   তথ্যসূত্র   বিষয়শ্রেণী:আলিগড় মুসলিম বিশ্ববিদ্যালয়ের উপাচার্য বিষয়শ্রেণী:জীবিত ব্যক্তি বিষয়শ্রেণী:ভারতীয় বেসামরিক কর্মচারী বিষয়শ্রেণী:ভারতীয় শিক্ষায়তনিক জীবনীবিষয়ক অসম্পূর্ণ নিবন্ধ
তুন্দ্রা () হল মেরু অঞ্চলের দিগন্ত বিস্তৃত বৃক্ষহীন সমতল ভূমি, যা গ্রীষ্মকালে জলময় থাকে ও শীতকালে জমে শক্ত হয়ে যায়। তুন্দ্রা শব্দটি রাশিয়ান  (তুন্দ্র) থেকে এসেছে, যা আবার কিল্ডিন ​​সুমি শব্দ  (তুন্দার) থেকে এসেছে যার অর্থ "উঁচুভূমি", "বৃক্ষবিহীন পর্বতমালা"।  বৃক্ষহীন এসব অঞ্চলে শুষ্ক মাটি ও পাথরে মস, লাইকেন, বিভিন্ন প্রকার গুল্ম ও বিরুত জন্মায়। তুন্দ্রা ও অরণ্যের মধ্যবর্তী বাস্তুসংস্থানিক অঞ্চলকে বলা হয় "ট্রিলাইন" বা টিম্বার লাইন। এ জীবভূমির মাটি সালফার ও ফসফরাস সমৃদ্ধ,যা  উদ্ভিদকুলের পুষ্টির উৎস। তুন্দ্রা অঞ্চল তিনভাগে বিভক্ত-আর্কটিক তুন্দ্রা, এন্টার্কটিক তুন্দ্রা এবং আলপাইন তুন্দ্রা।   আর্কটিক উত্তর মেরুর তাইগা বেল্টের উত্তরাংশ তুন্দ্রা জীবভূমির অঞ্চল।তুন্দ্রা দ্বারা মূলত সেসব অঞ্চলকেই বোঝায় যেখানকার অন্তর্মৃত্তিকা দুই বা ততোধিক বছর অথবা স্থায়ীভাবে হিমায়িত। উত্তর রাশিয়া ও কানাডার কিছু অঞ্চল অস্থায়ী হিমায়িত মাটির তুন্দ্রার অন্তর্ভুক্ত। এসব এলাকায় গানাসন, নেনেট ও সামি আদিবাসীদের বসতি রয়েছে, যারা মূলত যাযাবর ও বলগা হরিণ শিকারী।   অ্যান্টার্কটিক    আলপাইন    জলবায়ু শ্রেণিবিন্যাস    তথ্যসূত্র   বিষয়শ্রেণী:তুন্দ্রা বিষয়শ্রেণী:কোপেন জলবায়ুর ধরন বিষয়শ্রেণী:সুমেরু অঞ্চলের ভূগোল বিষয়শ্রেণী:সুমেরুর পরিবেশ
ডান|80x80পিক্সেল|রাস্তা থেকে অটোবানকির্চে জিগালান্ট ডান|80x80পিক্সেল|১৯২০-এর দশকে পেশেন্স কুপার ... অটোবানকির্চে জিগালান্ট (প্রথম চিত্রে) গির্জা  বাহির থেকে দেখতে ভাঁজ করা কাগজের মতো? ... ইঙ্গ-ভারতীয় পেশেন্স কুপার (দ্বিতীয় চিত্রে) ভারতীয় চলচ্চিত্রে সর্বপ্রথম দ্বৈত চরিত্রে অভিনয় করেছিলেন? ... ১৯৬৯ সালে পাকিস্তানে উত্তরবঙ্গের অবাঙালি মুহাজির অধ্যুষিত জেলাগুলো নিয়ে উত্তরবঙ্গ প্রদেশ গঠনের প্রস্তাব করা হয়েছিল? ডান|100x100পিক্সেল|বিয়ের নাচ ... ষষ্ঠ শতাব্দীতে যখন বিয়ের নাচ (তৃতীয় চিত্রে) আঁকা হয়েছিলো, তখন চার্চ কর্তৃক নাচ একটি সামাজিক পাপ হিসেবে বিবেচনা হতো? ... ১৯৬২ সালের পরে পাকিস্তানের রাষ্ট্রপতি আইয়ুব খান বিরোধীদলীয় নেতা রমিজউদ্দীন আহমদকে পূর্ব পাকিস্তানের স্বাধীনতার প্রস্তাব দিয়েছিলেন?
মামদী মোল্যা উচ্চ বিদ্যালয় (সংক্ষেপে এম.এম.এইচ.এস), একটি সম্মিলিত প্রাথমিক ও মাধ্যমিক বিদ্যালয় যা গাজীপুর সদর উপজেলার টঙ্গীতে অবস্থিত। এটি ১৯৯৪ সালে প্রতিষ্ঠিত হয়েছিল। প্রতিষ্ঠানটিতে বাংলা অনুষদে দুই বছরের প্রাক-প্রাথমিক, পাঁচ বছরের প্রাথমিক এবং পাঁচ বছরের মাধ্যমিক শিক্ষার ব্যবস্থা রয়েছে। এই বিদ্যালয়টি ঢাকা শিক্ষা বোর্ডের অধীনে। ২০০৯ থেকে ২০১১ সালে স্কুলটি স্থানীয় এলাকায় ৪র্থ স্থান অধিকার লাভ করেছিল এবং ২০১২ থেকে এখন পর্যন্ত এটি এসএসসি পরীক্ষায় উক্ত এলাকায় তৃতীয় স্থানে রয়েছে।   ইতিহাস  ১৯৯৪ সালে গাজীপুর সিটি কর্পোরেশনের প্রাক্তন কাউন্সিলর জনাব নাসির উদ্দিন মোল্লা এই বিদ্যালয় প্রতিষ্ঠা করেন। প্রতিষ্ঠাতা তার প্রয়াত পিতার নাম 'মামদী মোল্লা'-র নামানুসারে এর নামকরণ করেন "মামদী মোল্যা উচ্চ বিদ্যালয়"। ২০১৩ সালে ঢাকা শিক্ষা বোর্ড শিক্ষার্থীদের জন্য দশম শ্রেণি পর্যন্ত চালু করে এই বিদ্যালয়কে একটি মাধ্যমিক বিদ্যালয় হিসাবে অনুমোদন দেয়।   অবস্থান  মামদী মোল্যা উচ্চ বিদ্যালয় গাজীপুর সদর উপজেলার ৫৪ নং ওয়ার্ডের উত্তর আউচপাড়ার মোল্লা বাড়ি রোডের পাশে অবস্থিত।  গাছপালা আর সবুজে ঘেরা প্রতিষ্ঠানটির মনোরম পরিবেশে ৬তলা বিশিষ্ট ভবন রয়েছে। সর্বশেষ শহীদ আহসান উল্লাহ মাস্টার ভবন উদ্ধোধন করা হয় ২০২১ সালে। প্রতিষ্ঠানটির মূল সীমানার ভিতর একটি মাঠ এবং এর পাশেই একটি পুকুর রয়েছে।   শিক্ষাক্রম  প্রতিষ্ঠানটি জাতীয় শিক্ষাক্রম ও পাঠ্যপুস্তক বোর্ড প্রদত্ত জাতীয় পাঠ্যক্রমটি ঢাকা শিক্ষা বোর্ডের অধীনে বিদ্যমান সকল শ্রেণি ও পরীক্ষার জন্য অনুসরণ করে। এই পাঠ্যক্রমটিতে নিম্ন মাধ্যমিক ও মাধ্যমিক বিদ্যালয়ের প্রাতিষ্ঠানিক বিষয় অন্তর্ভুক্ত রয়েছে। সরকারি নিয়ম মেনে এই পাঠ্যক্রমটি নিম্ন মাধ্যমিক এবং মাধ্যমিক শ্রেণির শিক্ষার্থীদের জন্য বাধ্যতামূলক করা হয়েছে। শিক্ষার্থীরা মানবিক, ব্যাবসায় শিক্ষা ও বিজ্ঞান- এই তিনটি প্রধান শাখার মধ্যে একটি বেছে নিতে পারে।   চিত্রশালা    তথ্যসূত্র   বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:গাজীপুর জেলার বিদ্যালয়
সাহেবগঞ্জ লহর ঝাড়খণ্ড রাজ্যের একটি পৌর শহর।শহরটি গঙ্গা নদীর দক্ষিণ তীরে সাহেবগঞ্জ জেলায় অবস্থিত।এই শহরটিতে সাহেবগঞ্জ জেলার সদর দপ্তর অবস্থিত।  সাহেবগঞ্জ নামটি  (স্থান বা গোষ্ঠীর) কোনো সাহেবের নাম থেকে এসেছে  (সাঁইফ বা সাহেব) ।  সাহেবগঞ্জ ঝাড়খণ্ডের একটি দ্বিতীয় শ্রেণীর শহর, যার উত্তর দিকে গঙ্গা, দক্ষিণে রাজমহল পাহাড়, পূর্ব বাংলার রাজ্য এবং বিশ্বের সবচেয়ে পুরনো বিশ্ববিদ্যালয়, পশ্চিমে বিহারের বিক্রমশিলা (ভাগলপুর জেলা) । সম্ভবত এটি ব্রিটিশ বা ইংরেজ এবং অন্যান্য ইউরোপীয় মানুষ বসবাস করতেন এবং ব্রিটিশ রাজের সময় এবং রেল স্টেশনটির চারপাশে কাজ করতেন।শহরটি বিহার, বাংলার এবং ঝাড়খণ্ডের মানুষের এবং বাংলাদেশ ও পাকিস্তান থেকে শরণার্থীর বসতি হিসাবে গড়ে উঠেছে।  ভূগোল উপাত্ত সাহেবগঞ্জের অবস্থান হল.Falling Rain Genomics, Inc - Sahibganj শহরটির গড় উচ্চতা । ইতিহাস জনসংখ্যা সাহিবগঞ্জ হল ঝাড়খণ্ডের সাহেবগঞ্জ জেলার একটি নগর পরিষদ শহর। সাহেবগঞ্জ শহরটি ২৮ টি ওয়ার্ডে ভাগ করা হয় যার জন্য প্রতি ৫ বছর নির্বাচন অনুষ্ঠিত হয়। সাহেবগঞ্জ নগর পরিষদের মোট জনসংখ্যা ৮৮,২১৪ জন, যার মধ্যে ৪৬,৪৪৯ জন পুরুষ এবং ৪১,৭৬৫ জন মহিলা ২০১১ সালের জন গণনা অনুযায়ী। ০-৬ বছর বয়সী শিশুদের জনসংখ্যা ১২২২২ জন, যা জনসংখ্যার মোট জনসংখ্যার ১৩.৯০% (উপজেলা পরিষদ) । সাহেবগঞ্জ নগর পরিষদ, মহিলা লিঙ্গ অনুপাত ৮৯৯ এর রাজ্যের গড় অনুমাত ৯৪৮ টি। সাহেবগঞ্জের শিশু লিঙ্গ অনুপাত ৯২৩ এর কাছাকাছি, ঝাড়খণ্ড রাজ্যের ৯৪৮ এর তুলনায় কম। সাহেবগঞ্জের সাক্ষরতার হার ৭৯.৪১% যা রাষ্ট্র গড় ৬৬.৪১% এর চেয়ে বেশি।সাহেবগঞ্জে, পুরুষের সাক্ষরতা প্রায় ৮৪.৯৮% এবং মহিলা সাক্ষরতার হার ৭২.৭৮%।  আরও দেখুন  রাজমহল কয়লা খনি অঞ্চল তথ্যসূত্র
ঠাকুরগাঁও বিশ্ববিদ্যালয় (ঠাবি) হচ্ছে বাংলাদেশ সরকারের অথার্য়নে নির্মিতব্য একটি সরকারী বিশ্ববিদ্যালয়। বাংলাদেশ সরকার মন্ত্রিসভার বৈঠকে ২০২২ সালের ২৮শে ফেব্রুয়ারি বিশ্ববিদ্যালয় আইনের খসড়া অনুমোদন প্রদান করে। ২০২৩ সালের ১২ জুন মন্ত্রিসভা বৈঠকে ঠাকুরগাঁও বিশ্ববিদ্যালয় আইন, ২০২৩ চুড়ান্ত অনূমোদন পায়। এর কার্য়ক্রম এখনো শুরু হয়নি।   ইতিহাস  ২০১৮ সালের ২৯ মার্চ এক জনসভায় বাংলাদেশের তৎকালীন প্রধানমন্ত্রী শেখ হাসিনা ঠাকুরগাঁওয়ে একটি পাবলিক বিশ্ববিদ্যালয় স্থাপনের প্রতিশ্রুতি দিয়েছিলেন। সেই প্রেক্ষিতেই ঠাকুরগাঁওয়ে এই বিশ্ববিদ্যালয় স্থাপন করা হয়। ঠাকুরগাঁও বিশ্ববিদ্যালয় বাস্তবায়নে মন্ত্রী-পরিষদে নীতিগত অনুমোদন হয় ১২ জুন ২০২৩। ২০১৮ সালে এমপি রমেশ চন্দ্র সেন ঠাকুরগাঁও বিশ্ববিদ্যালয়ের ঠাকুরগাঁও রেলওয়ে স্টেশনের পাশে প্রতিষ্ঠা হওয়ার কথা বলেন।    তথ্যসূত্র   বিষয়শ্রেণী:বাংলাদেশের প্রস্তাবিত সরকারি বিশ্ববিদ্যালয় বিষয়শ্রেণী:ঠাকুরগাঁও জেলার শিক্ষাপ্রতিষ্ঠান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:০৪, ১৯ জুলাই ২০২৩ (ইউটিসি) বি.এল.এস. চাষী উচ্চ বিদ্যালয়, বোয়ালী   – (অপসারণের প্রস্তাবনা দেখুনলগ দেখুন) () উল্লেখযোগ্য কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। একটি তথ্যসূত্রহীন নিবন্ধ। উল্লেখযোগ্য প্রচার নেই। অর্ঘ্য বড়ুয়া (আলাপ) ১৯:২৫, ১২ জুলাই ২০২৩ (ইউটিসি)  অপসারণে । ≈ ফারহান  «আলাপ» ০২:৪২, ১৫ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
খড়ুয়া রাজাপুর উচ্চমাধ্যমিক বিদ্যালয় ১৯৬২ সালে খড়ুয়া রাজাপুর গ্রামবাসীদের উদ্যোগে গড়ে ওঠে। ২০১০ সালে বিদ্যালয়টিকে মাধ্যমিক থেকে উচ্চমাধ্যমিক বিদ্যালয়ে উন্নিত করা হয়। বিদ্যালয়ের ছাত্র-ছাত্রী সংখ্যা চারশোর বেশি । বিদ্যালয়ে ১৭ জন শিক্ষক-শিক্ষিকা ও ৩ জন অন্যান্য কর্মী আছেন। বর্তমানে বিদ্যালয়টিতে কলা বিভাগ ও বিজ্ঞান বিভাগে পাঠ দানের ব্যবস্থা রয়েছে।  বিদ্যালয়ে পঠনের বিষয় কলা বিভাগ বাংলা ইংরাজি ইতিহাস ভূগোল সংস্কিত দর্শন এডুকেশন বিজ্ঞান বিভাগ গণিত পদার্থবিদ্যা রসায়ন জীববিদ্যা পরিবেশবিদ্যা   গ্রন্থাগার  বিদ্যালয়ে একটি গ্রন্থাগার রয়েছে। যেখানে ৫০০ এর বেশি  বই আছে।এই গ্রন্থাগার বিদ্যালয়েত ছাত্র-ছাত্রীদের  জ্ঞান বৃদ্ধিতে নিয়জিত রয়েছে  বিদ্যালয়ের পরিকাঠামো thumb|right|300px|খড়ুয়া রাজাপুর উচ্চবিদ্যালয়ের প্রধান প্রবেশ পথ বিদ্যালয়টিতে ২৯ টি শ্রেনী কক্ষ রয়েছে। ৩  টি বীক্ষণাগার ও একটি প্রশস্ত খেলার মাঠ বিদ্যালয়ে বর্তমান। বিদ্যালয়টির দক্ষিণ পাশে বা সমুখ ভাগে পাকা রাস্তার সঙ্গে রয়েছে বিদ্যালয়ের প্রধান প্রবেশ পথ ও বিদ্যালয় প্রাচীর।বাকি তিন দিকে কাঁটাতারের ঘেরা রয়েছে।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের শিক্ষাব্যবস্থা বিষয়শ্রেণী:১৯৬২-এ পশ্চিমবঙ্গে প্রতিষ্ঠিত বিষয়শ্রেণী:১৮৬৪-এ ভারতে প্রতিষ্ঠিত বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:উত্তর ২৪ পরগনা জেলার বিদ্যালয় বিষয়শ্রেণী:১৮৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান
জান আলী হাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চান্দগাঁও থানায় অবস্থিত একটি রেলওয়ে স্টেশন।   এখান থেকে প্রস্তাবিত জানালী হাট -কাপ্তাই রেলপথ তৈরি হবে। ফলে তখন জংশন হয়ে যাবে   ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে জান আলীর হাট রেলওয়ে স্টেশন তৈরি করা হয়।  পরিষেবা জান আলীর হাট রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন এর মধ্যে আছে   সৈকত এক্সপ্রেস   প্রবাল এক্সপ্রেস   তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
অ্যালিসিয়া কোক শুন (জন্ম: ২০ নভেম্বর ২০০৪) একজন মরিশাসীয় সাঁতারু। তিনি ২০২০ গ্রীষ্মকালীন অলিম্পিকে মহিলাদের ১০০ মিটার ব্রেস্টস্ট্রোকে অংশগ্রহণ করেছিলেন।   তথ্যসূত্র    বহিঃসংযোগ   বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:২১শ শতাব্দীর মরিশাসীয় ব্যক্তি বিষয়শ্রেণী:মরিশাসের কমনওয়েলথ গেমসের প্রতিযোগী বিষয়শ্রেণী:২০২২ কমনওয়েলথ গেমসের সাঁতারু বিষয়শ্রেণী:চীনা বংশোদ্ভূত ক্রীড়াবিদ বিষয়শ্রেণী:চীনা বংশোদ্ভূত মরিশাসীয় ব্যক্তি বিষয়শ্রেণী:মরিশাসের অলিম্পিক সাঁতারু বিষয়শ্রেণী:মরিশাসীয় মহিলা সাঁতারু
স্যার জন ভিনসেন্ট হার্ট, সিবিই (; ২২ জানুয়ারি ১৯৪০ - ২৫ জানুয়ারি ২০১৭) ছিলেন একজন ইংরেজ অভিনেতা। তিনি পঞ্চাশ বছরের অধিক সময় মঞ্চে ও পর্দায় কাজ করেছেন। হার্টকে ব্রিটেনের অন্যতম সেরা অভিনয়শিল্পী হিসেবে বিবেচনা করা হয় এবং পরিচালক ডেভিড লিঞ্চ তাকে "সোজা কথায় বিশ্বের সেরা অভিনেতা" বলে আখ্যায়িত করেন।  হার্ট আ ম্যান ফর অল সিজনস্‌ (১৯৬৬) চলচ্চিত্রে রিচার্ড রিচ চরিত্রে অভিনয় করে খ্যাতি অর্জন করেন এবং টেন রিলিংটন প্লেস (১৯৭০) চলচ্চিত্রে টিমোঠি ইভানস চরিত্রে অভিনয় করে বাফটা পুরস্কারের মনোনয়ন লাভ করেন। পরবর্তী কালে দ্য নেকড সিভিল সারভেন্ট (১৯৭৫) টেলিভিশন চলচ্চিত্রে কুয়েন্টিন ক্রিস্প চরিত্রে অভিনয় করে তার প্রথম বাফটা পুরস্কার অর্জন করেন। ১৯৭৬ সালে তিনি বিবিসির টিভি ধারাবাহিক আই, ক্লডিয়াস-এ কালিগুলা চরিত্রে অভিনয় করেন। জেল নাট্যধর্মী মিডনাইট এক্সপ্রেস (১৯৭৮) ছবিতে তার অভিনয় তাকে আন্তর্জাতিক অঙ্গনে পরিচিতি পাইয়ে দেয় এবং তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। বিজ্ঞান কল্পকাহিনিমূলক ভীতিপ্রদ অ্যালিয়েন (১৯৭৯) ছবিতে নভোচারী কেন চরিত্রে অভিনয় করে তিনি বাফটা পুরস্কারের মনোনয়ন লাভ করেন এবং কয়েকটি প্রকাশনা এই ছবিটি একটি দৃশ্যকে চলচ্চিত্র শিল্পের ইতিহাসে সবচেয়ে স্মরণীয় দৃশ্য বলে উল্লেখ করেছে।যেসব সূত্র অ্যালিয়েন ছবিতে হার্টের চরিত্রের শেষ দৃশ্যটিকে চলচ্চিত্র শিল্পের ইতিহাসে সবচেয়ে স্মরণীয় দৃশ্য বলে উল্লেখ করেছে সেগুলো হল:  চলচ্চিত্র শিল্পে তার অসামান্য অবদানের স্বীকৃতি হিসেবে ২০১২ সালে তাকে বাফটা আজীবন সম্মাননা পুরস্কার প্রদান করা হয়। নাটকে তার অবদানের জন্য ২০১৫ সালে তিনি নাইট উপাধিতে ভূষিত হন।  তথ্যসূত্র  বহিঃসংযোগ          বিষয়শ্রেণী:১৯৪০-এ জন্ম বিষয়শ্রেণী:২০১৭-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:ইংরেজ শেকসপিয়রীয় অভিনেতা বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:অগ্ন্যাশয়ের ক্যান্সারে মৃত্যু বিষয়শ্রেণী:ডার্বিশায়ারের অভিনেতা বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ব্রিটিশ নাইটহুড প্রাপ্ত অভিনেতা বিষয়শ্রেণী:নাইটস ব্যাচেলর বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ টেলিভিশন অভিনেতার জন্য বাফটা পুরস্কার বিজয়ী বিষয়শ্রেণী:অডিওবই পাঠক বিষয়শ্রেণী:ইংল্যান্ডে ক্যান্সারে মৃত্যু